# Peter Heine Nielsen

Peter Heine Nielsen (nascut el 24 de maig de 1973), és un jugador d'escacs danès, que té el títol de Gran Mestre des de 1994. El 2005 va formar part de la direcció de l'Association of Chess Professionals. Des de 2005 va fer de segon del Campió del món llavors regnant, Viswanathan Anand, i posteriorment també ho va ser del prodigi dels escacs noruec Magnus Carlsen.
El setembre de 2005 tenia un Elo de 2668, en aquell moment el més alt de tots els jugadors nòrdics. Tot i que roman inactiu des de 2020, a la llista d'Elo de la FIDE de l'abril de 2022, hi tenia un Elo de 2618 punts, cosa que en feia el jugador número 1 de Dinamarca, i el 195è millor jugador al rànquing mundial. El seu màxim Elo va ser de 2700 punts, a la llista de juliol de 2010 (posició 38 al rànquing mundial).

## Resultats destacats en competició

Heine Nielsen ha guanyat el Campionat de Dinamarca cinc cops, els anys 1996, 1999, 2001, 2003, i 2008.
El 2001 guanyà la North Sea Cup a Esbjerg (ex aequo amb Emil Sutovsky). El 30 de gener de 2004 va jugar contra el programa Chessbrain. El 2005 fou el segon de Viswanathan Anand durant el Campionat del món d'escacs de la FIDE de 2005. El 2008 fou un dels segons oficials del Campió del món Wiswanathan Anand pel seu matx contra Vladímir Kràmnik pel Campionat del món de 2008. El 2009 va guanyar el Campionat d'escacs Nòrdic.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una molt bona actuació. Avançà fins a la quarta ronda, quan fou eliminat per Vugar Gaixímov (2-4).

## Partides notables

La següent partida la va disputar Heine Nielsen contra Henrik Danielsen al Campionat de Dinamarca (playoff) de 1996.
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Peter Heine Nielsen va jugar en la posició del diagrama 28. Txd6. Fins i tot després de la millor jugada, 28... Cxd6 29. Txd6 Rg8 30. Axe5 Txe5 31. Cg6 Te6 32. Txe6 Dxe6 33. Cxf8 Rxf8 34. Dd3 les blanques estarien molt millor. Les negres varen fer una jugada més fluixa, i varen pedre ràpidament.
La partida completa:
Heine Nielsen vs. Henrik Danielsen, Campionat de Dinamarca (playoff), 1996.
   1. c4 f5 2. Nc3 Nf6 3. d4 e6 4. Nf3 Bb4 5. Qb3 a5 6. g3 b6 7. Bg2 Bb7 8. O-O
   Qc3 Nxf2 35. Kxf2 Qe6 36. Rxe6 1-0

## Notes i referències

* 1 2 «Nota biogràfica de Peter Heine Nielsen» (en anglès). Chessgames.com. [Consulta: 5 juny 2011].
* ↑ «"Rànquing d'escaquistes per federació: Dinamarca"» (en anglès). lloc web de la FIDE. [Consulta: 18 abril 2022].
* ↑ Posició al rànquing mundial i evolució Elo de Peter Heine Nielsen «benoni.de». Arxivat de l'original el 2015-09-23. [Consulta: 5 juny 2011]. (alemany)
* ↑ «Palmarès del Campionat de Dinamarca» (en castellà). ajedrezdeataque.com. [Consulta: 5 juny 2011].
* ↑ «North Sea Cup Esbjerg Denmark» (en anglès). [Consulta: 7 gener 2012].
* ↑ «Lloc web oficial de Chessbrain» (en anglès). [Consulta: 4 juny 2011].
* ↑ L'equip d'Anand per aquest Campionat del món incloïa els Grans Mestres Peter Heine Nielsen, Rustam Kassimdjanov, Radoslaw Wojtaszek, i Surya Ganguly: «Chess News - World Championship Picture Gallery of the final day» (en anglès). ChessBase, 30-10-2008. [Consulta: 7 novembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 5 juny 2011].